จับตา “คลัง” ชงแพ็คเกจกระตุ้นท่องเที่ยวบรรเทาผลกระทบโคโรนา เข้าครม.พรุ่งนี้!
จับตา “กระทรวงการคลัง” ชงแพ็คเกจกระตุ้นท่องเที่ยว "ลดหย่อนภาษี-ลดภาษีน้ำมันเครื่องบิน" บรรเทาผลกระทบโคโรนา เข้าครม.พรุ่งนี้!
จับตา “กระทรวงการคลัง” ชงแพ็คเกจกระตุ้นท่องเที่ยว "ลดหย่อนภาษี-ลดภาษีน้ำมันเครื่องบิน" บรรเทาผลกระทบโคโรนา เข้าครม.พรุ่งนี้!
3 ก.พ. 2563

นายอุตตม สาวนายน รัฐมนตรีว่าการกระทรวงการคลัง เปิดเผยว่า กระทรวงการคลังเตรียมเสนอที่ประชุมคณะรัฐมนตรี (ครม.) พิจารณามาตรการกระตุ้นการท่องเที่ยว ในวันพรุ่งนี้ (4 ก.พ.63)
โดยมาตรการกระตุ้นการท่องเที่ยวจะเป็นการสนับสนุนทั้งด้านอุปสงค์และอุปทาน เช่น ให้ผู้ประกอบการสามารถนำค่าใช้จ่ายในการปรับปรุงโรงแรม สถานที่ มาหักลดหย่อนภาษีได้ รวมทั้งการปรับลดภาษีสรรพสามิตน้ำมันเครื่องบิน เพื่อเป็นอีกแนวทางในการกระตุ้นการท่องเที่ยว บรรเทาผลกระทบจากการแพร่ระบาดของไวรัสโคโรนาสายพันธุ์ใหม่
ส่วนความคืบหน้าของมาตรการ “ชิม ช้อป ใช้” ระยะที่ 4 คงยังไม่ได้นำเสนอเข้าที่ประชุม ครม.พรุ่งนี้ เนื่องจากยังอยู่ระหว่างการพิจารณาในรายละเอียดให้รอบคอบก่อน